Rujak kanistrén

Rujak kanitrén nyaéta rujak nu disayagikeun mangsa upacara tingkeban sok disebut ogé tujuh bulanan. Rujak kanitrén dijieun tina tujuh rupa bungbuahan, ieu rujak dijual ku nukakandungan ka sémah  sarta barudak nu ngahaja diondang saméméhna.  Sémah jeung barudak  mareuli ieu rujak kanitrén ari mayarna lain ku duit tapi maké talawéngkar (sésa-sésa kenténg nu pareupeus) nu geus dibuleud-buleun nyarupakeun duit récéh/kencring.

Dagang rujak kanitrén téh salah sahiji upacara panutup, tina runtuyan upacara tingkeban. Saméméhna awéwé nu keur kakandungan téh dimandian heula maké kaén nu digunta-ganti lobana tujuh lambar. Réngsé mandi awéwé nu kakandungan téh didangdanan sangkan geulis, saterusna nyampeurkeun ngadeukeutan wadah rujak kanitrén pikeun didagangkeun. Dimana dagangan rujak kanitrén geus béak, nya réngsé ogé runtuyan upacara tingkeban/tujuh bulanan.

Dicutat tina

Kategori:Upacara adat
Kategori:Kadaharan
Kategori:Bungbuahan